Faiq Ələkbərli

Faiq Ələkbərli (tam adı: Faiq Qəzənfər oğlu Ələkbərli; d. ) — AMEA Fəlsəfə və Sosiologiya İnstitutunun Türk xalqlarının fəlsəfi fikir tarixi və müasir fəlsəfəsi şöbəsinin müdiri, fəlsəfə üzrə fəlsəfə doktoru, türkoloq, alim.

 Həyatı və təhsili 
Faiq Ələkbərli 12 aprel 1977-ci ildə Gədəbəy rayonunun Dəyirmandağ kəndində anadan olmuşdur. 1994-cü ildə Dəyirmandağ kənd orta məktəbini bitirərək, fəlsəfə ixtisası üzrə Bakı Dövlət Universitetinin Sosial elmlər və psixologiya fakültəsinin bakalavr pilləsinə daxil olmuş,1998-ci ildə isə bitirmişdir. 1999–2001-ci illərdə Bakı Dövlət Universitetinin Sosial elmlər və psixologiya fakültəsinin magistratura pilləsində təhsil almışdır.

2005-ci ildə "XX əsrdə Azərbaycanın İctimai-siyasi və fəlsəfi fikir tarixində M. Ə. Rəsulzadənin yeri və rolu" mövzusunda dissertasiya işini müdafiə edərək, 2006-cı ildə fəlsəfə üzrə fəlsəfə doktoru alimlik dərəcəsini almışdır. Faiq Ələkbərli kitablarında turançılıq, türkçülük, islamçılıq, azərbaycançılıq, bütöv azərbaycançılıq, modernləşmə, milli ideologiya, milli ideya, milli kimlik, milli şüur və digər sahələr üzrə özünəməxsus yanaşmalarını formulə etmişdir.

 Ailəsi 
Faiq Ələkbərli ailəlidir, iki övlad var. O, həmçinin İkinci Qarabağ müharibəsi zamanı şəhid olmuş Rəşad Ələkbərovun dayısıdır.

 Jurnalistika fəaliyyəti 
Faiq Ələkbərli 1997-ci ildən 2003-cü ilə qədər jurnalistika sahəsində çalışmışdır. "Millət", "525-ci qəzet", "Üç nöqtə", "Xalq cəbhəsi" və digər qəzetlərdə jurnalist kimi fəaliyyət göstərmişdir.

Hazırda bir sıra qəzet ("Türküstan" və b.), sayt (moderator.az, bao.az, turkistan.az. və b.) və jurnallarda ("Tük yurdu", "Din araşdırmaları", "Əmək və Sosial Münasibətlər", "Dövlət və din", "Elmi əsərlər" və b.) elmi-publisistik, fəlsəfi-ideoloji məqalələr yazır.

Faiq Ələkbərli 2011-ci ilin noyabrında təsis olunmuş Bütöv Azərbaaycan Ocaqlarının (BAO) aparıcı liderlərindən biridir. "Bütöv Azərbaycan Ocaqları"nın başqanı Zahir Əlisoyun 8 fevral 2021-ci il tarixli sərəncamı ilə Faiq Ələkbərli BAO başqanının Türk Dünyası ilə əlaqələr üzrə müavini təyin edilib.

 Elmi fəaliyyəti 
Faiq Ələkbərli bir çox kitab, bir dərs vəsaiti və 230-dan çox elmi məqalənin müəllifidir. Bəzi kitabları Türkiyə və Özbəkistanda da nəşr olunmuşdur.

Faiq Ələkbərli AMEA Rəyasət Heyətinin qərarı ilə 12 sentyabr 2024-cü ildə AMEA Fəlsəfə və Sosiologiya İnstitutunda yeni yaradılmış "Türk xalqlarının fəlsəfi fikir tarixi və müasir fəlsəfəsi" şöbəsinə müdir təyin edilmişdir.

21 fevral 2025-ci ildə Faiq Ələkbərlinin "Azərbaycan Türk fəlsəfi və ictimai fikir tarixi (XIX-XX əsrlər)" adlı üçcildliyinin əlavələrlə təkrar nəşrinin (əlavələrlə təkrar nəşrinin) təqdimat mərasimi keçirilib.

22 sentyabr 2025-ci ildə  Sosial Tədqiqatlar Mərkəzində "Müasir Azərbaycan ictimai fikrinin istiqamətləri, problemləri və tendensiyaları" mövzusunda Faiq Ələkbərlinin "Azərbaycan Türk fəlsəfi və ictimai fikir tarixi. XIX-XX əsrlər" adlı üç cildlik kitablarının təqdimatı keçirilib.
 Əsərləri 
Azərbaycan dilində
 Məhəmməd Əmin Rəsulzadənin dünyagörüşü, Bakı, "Elm", 2007 (monoqrafiya)
 Milli ideologiya probleminə tarixi-fəlsəfi baxış" (I hissə), Bakı, "Təknur", 2011 (monoqrafiya)
 İdarəetmə nəzəriyyəsi. Dərslik (həmmülllif). Bakı, "Elm və Təhsil", 2012
 Milli ideologiya probleminə tarixi-fəlsəfi baxış" (II hissə), Bakı, "Elm və Təhsil", 2014 (monoqrafiya)
 Turan sivilizasiyasına giriş: Turan məfkurəsi və Tanrıçılıq. Bakı, "Xan" nəşriyyatı, 2017
 Azərbaycan Türk fəlsəfi və ictimai fikir tarixi (XIX–XX əsrlər). I hissə. Bakı, Elm və təhsil, 2018
 Azərbaycan Türk fəlsəfi və ictimai fikir tarixi (XIX–XX əsrlər). II hissə. Bakı, Elm və təhsil, 2020
 Azərbaycan Türk fəlsəfi və ictimai fikir tarixi (XIX–XX əsrlər). III hissə. Bakı, Elm və təhsil, 2021
 Turan sivilizasiyasına giriş: Turan məfkurəsi və Tanrıçılıq. Bakı, Elm və təhsil, 2021, 492 s. (Tamamlanmış və əlavələrlə yenidən işlənmiş ikinci nəşri)
 Məhəmməd Əmin Rəsulzadənin sosial-fəlsəfi görüşləri: milli həmrəylik və azərbaycançılıq. Bakı, Elm və təhsil, 2022, 414 səh.
 Azərbaycan Türk fəlsəfi və ictimai fikir tarixi (XIX–XX əsrlər) II cild, II hissə. Bakı, Elm və təhsil, 2024

 Təltif və mükafatları 
 Azərbaycanın tarixinin, xüsusilə 1918–1920-ci il istiqlal tarixinin tədqiqində göstərdiyi fədakarlığa görə "İlin Şərəf Medalı"// "Borçalı İctimai Cəmiyyəti". Bakı. 26.01.2014
 Türk Dünyası Kültürü, eləcə də Azərbaycanda Türkçülük Hərəkatı Tarixi üzərinə Yazılmış əsərlərinə görə "Türk Dünyasına xidmət" Ödülü// Dünya Gənc Türk Yazarlar Birliyi Təsisçilər Konseyi. Bakı. 27.11.2014.
 Azərbaycan xalqının və Türk Dünyasının milli-mənəvi birliyi və inkişafı yolunda göstərdiyi xidmətlərinə görə Dünya Azərbaycanlıları Konqresinin "Təşəkkür bəlgəsi ilə təltif"// Dünya Azərbaycanlıları Konqresinin XIII Qurultayı, 18–19 aprel 2015, İstanbul
 "Ortaq Dəyərlər" İctimai Birliyi Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının "Dövlətin din siyasətinin təbliği: Kütləvi informasiya vasitələrində dini maarifləndirmə işi" adlı layihəsi çərçivəsində 2015-ci ildə qəzet, televiziya və internet saytları arasında aparılmış monitorinqin nəticəsinə görə "Mediada Azərbaycançılıq, Azərbaycan milli ideologiyası və din mövzusunda davamlı yaradıcılığına görə" mükafat// "Ortaq Dəyərlər" İctimai Birliyi. Bakı, 26.08.2015.

 İstinadlar 

 Xarici keçidlər 
 http://faikalekperov.wordpress.com/

 Zəngəzur ən yaxın hədəfimizdir — Faiq Ələkbərli






Kateqoriya:Azərbaycan alimləri
Kateqoriya:Azərbaycanlı alimlər
Kateqoriya:Azərbaycan filosofları
Kateqoriya:Azərbaycanlı filosoflar
Kateqoriya:Fəlsəfə elmləri doktorları
Kateqoriya:AMEA Fəlsəfə və Sosiologiya İnstitutunun alimləri
Kateqoriya:XX əsr Azərbaycan filosofları
Kateqoriya:XXI əsr Azərbaycan filosofları
Kateqoriya:AMEA-nın alimləri
Kateqoriya:Azərbaycan türkoloqları
Kateqoriya:Azərbaycanlı türkoloqlar